CELEX: E2013P0020
Language: sk
Date: 2013-08-30 00:00:00
Title: Žiadosť o poradné stanovisko Súdu EZVO, ktorú 30. augusta 2013 predložil Oslo tingrett vo veci Fred. Olsen a ostatní/štát Nórsko, zastúpený Daňovým riaditeľstvom (Vec E-20/13)

19.12.2013   
            
            
               SK
            
            
               Úradný vestník Európskej únie
            
            
               C 372/19
            
         Žiadosť o poradné stanovisko Súdu EZVO, ktorú 30. augusta 2013 predložil Oslo tingrett vo veci Fred. Olsen a ostatní/štát Nórsko, zastúpený Daňovým riaditeľstvom
   (Vec E-20/13)
   (2013/C 372/08)
   Listom z 30. augusta 2013, ktorý bol doručený na podateľňu Súdu EZVO 30. augusta 2013, Oslo tingrett (okresný nórsky súd) požiadal Súd EZVO vo veci Fred. Olsen a ostatní/štát Nórsko (Staten), zastúpený Daňovým riaditeľstvom (Skattedirektoratet) o poradné stanovisko k týmto otázkam:
   
               1.
            
            
               Spadajú trusty ako právna forma podnikania do rozsahu pôsobnosti slobody usadiť sa podľa článku 31 Dohody o EHP?
               Doplňujúca otázka: Ak áno, kto je podľa ustanovení Dohody o EHP oprávneným subjektom?
            
         
               2.
            
            
               V prípade kladnej odpovede na prvú hlavnú otázku: Spĺňa trust požiadavku hospodárskej činnosti podľa článku 31 Dohody o EHP?
            
         
               3.
            
            
               V prípade kladnej odpovede na prvú hlavnú otázku: Spadá trust do rozsahu práva na voľný pohyb kapitálu podľa článku 40 Dohody o EHP?
            
         
               4.
            
            
               V prípade kladnej odpovede na prvú alebo tretiu hlavnú otázku: Obsahujú nórske pravidlá o ovládaných zahraničných spoločnostiach (CFC) jedno alebo viac obmedzení slobody usadiť sa alebo práva na voľný pohyb kapitálu?
            
         
               5.
            
            
               V prípade kladnej odpovede na štvrtú hlavnú otázku: Môžu sa takéto obmedzenia považovať za odôvodnené závažnými dôvodmi týkajúcimi sa verejného záujmu a sú takéto obmedzenia primerané?
            
         
               6.
            
            
               Predstavuje pokračujúce zdaňovanie majetku príjemcov za majetok trustu a daň vo výške 1,1 % obmedzenie podľa článku 31 a/alebo článku 40 Dohody o EHP – a môžu sa na uvedené články odvolať príjemcovia, ktorí sú súčasťou trustu opísaného v bode 2. tejto žiadosti o poradné stanovisko?
            
         V prípade kladnej odpovede na túto otázku:
   
               —
            
            
               Môže sa takéto obmedzenie považovať za odôvodnené závažnými dôvodmi týkajúcimi sa verejného záujmu a je takéto obmedzenie primerané?
            
         
               —
            
            
               Je takéto zdanenie v rozpore s požiadavkou na dodržiavanie základných práv podľa Dohody o EHP?
            
         
               —
            
            
               Bude mať skutočnosť, či dohoda o výmene informácií medzi Nórskom a Lichtenštajnskom vstúpi do platnosti, relevantný význam?